СТАНОВИЩА И ПРЕДЛОЖЕНИЯ от проведени съвместно заседание на Постоянните комисии към Общински съвет Златоград на 27.08.2024 г. от 15:30 часа, към материалите, включени за разглеждане в дневния ред на редовното заседание на ОбС Златоград на 30.08.2024 г. 
1. По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.07 - 31.07.2024 г; 

1.1 Писмо от Управителя на МБАЛ „Проф. д-р Асен Шопов“ ЕООД гр. Златоград, относно: Решение за осъществяване на лечебна дейност.

Становище на Постоянните комисии – По т. 1: Нямаше въпроси и коментари. Комисията подкрепи проекта на решение с 12 гласа „за“, 0 „против“ и 0 „въздържал се“.
По т. 1.1 Д-р Личев запозна подробна общинските съветници с разрешението за осъществяване на лечебната дейност.
********************
По т.2. Писмо от  Гл. инспектор С. Кехайов –Началник на РС „ПБЗН“ – Златоград.
Становище на Постоянните комисии –  Господин Йосифов помоли ако е възможно да се осигурят средства за закупува на два вида моторни помпи, които да са високо-напорни, защото въпреки високо-проходимите автомобили при силно пресечения терен не могат да достигнат крайната точка. Добави и че помпите ще бъдат използвани и за отводняване. 
Госпожа Кръстева попита госпожа Чаушева изтекъл ли е срока на проекта с Гърция по който са предоставени оборудван автомобил и дронове. Госпожа Чаушева отговори, че ще провери за да са съвсем сигурни за сроковете. Госпожа Кръстева помоли отговора да се представи на следващия ден в писмен вариант. Госпожа Кръстева попита господин Йосифов тази техника с която разполага общината би ли им била  полезна. Господин Йосифов отговори категорично да, защото ще спести време, което е от изключително значение. Чисто практически техниката ще бъде по – бързо задействана ако бъде с локация пожарната. Господин Хумчев попита направено ли е такова искане  за финансиране към Община Неделино. Господин Йосифов отговори че е говорил с Зам. Кмета на Неделино, с отговорника главен специалист защита на населението и с кмета, добави че до колкото има информация има направено запитване с искане за отпускане на средства за закупуване на подобна техника. 

Госпожа Хаджийска предложи да подкрепят предложението за 600 лева и помоли госпожа Мангарудова да направи проект на решение за редовното заседание. 
Комисията гласува с 12 гласа „за“ , 0 „против“ , 0 въздържал се“

********************
По т.3. Докладна записка от Мирослав Митков Янчев – кмет на Община Златоград с изх. № 61-00-447/16.08.2024г., по вх. № ОС-830/16.08.2024г., относно: Съгласуване на системата от образователни институции на територията на Община Златоград за учебната 2024/2025 година и утвърждаване на паралелки, с брой ученици под определения минимум, в общинските училища за учебната 2024/2025 година.
3.1. Докладна записка от А. Мушкова – Директор на СУ „Свети княз Борис I“, с. Старцево с вх. № ОС-672/15.07.2024 г.
Становище на Постоянните комисии – Госпожа Хаджийска уточни, че първия проект на решение е по първата докладна, втория проект на решение е по допълнителната докладна и третия проект на решение е по първата докладна.  Нямаше въпроси, коментари и предложения.

По проект на решение I - Комисията гласува с 12 гласа „за“, 0 „против“ и 0 „въздържал се“.
По проект на решение II – Комисията гласува с 12 гласа „за“, 0 „против“ и 0 „въздържал се“.
По проект на решение III- Комисията гласува с 12 гласа „за“, 0 „против“ и 0 „въздържал се“.
********************
По т. 4.  Докладна записка от Мирослав Митков Янчев – кмет на Община Златоград с изх. № 61-00-330/11.07.2024г., по вх. № ОС-620/11.07.2024г., относно: Възлагане на обществен превоз на пътници по автобусни линии от общинска и междуобластна транспортни схеми.
Становище на Постоянните комисии
.
Госпожа Хаджийска: Докладната записка е от 11.07.2024г., гледана е на заседание на постоянните комисии, гледана е и на редовно заседание на Общински съвет. Там коментирахме твърде много по отношение и на точка 1.3. за тази линия Старцево – Златоград, която се изпълнява по маршрутно разписание на ден в делнични, в понеделник това е линията която тръгва от Старцево в 14:30 и от Златоград в 16:00 часа . Отложихме я за да получим писменото становище и сме го отразили тук в докладната записка. Към днешна дата два месеца след като тази докладна записка е входирана, препоръката на общински съвет и общински съветници по никакъв начин не е отразена във вашето виждане.

Комисията гласува  с 7 гласа „за“, 1  „против“ и 5 „въздържал се“. – прие се.
********************
По т.5.  Докладна записка от Мирослав Митков Янчев – кмет на Община Златоград с изх. № 61-00-451/16.08.2024г., по вх. № ОС-834/16.08.2024г., относно: Промяна на Програмата за капиталовите разходи на Община Златоград за 2024г.
Становище на Постоянните комисии –  Госпожа Хаджийска даде думата на госпожа Мангарудова
Госпожа Мангарудова: Промяната включва две промени по предложение на директора на детска градина Ерма Река с искане за закупуване на климатик. Стойността е 1900 лв. Директора на Комплекс за социални услуги, съответно доставка и монтаж на два броя климатици на стойност 3120 лв. Закупуване на различни видове уреди за Център. Също включва и една компенсирана промяна на предходно заседание имаше предложение от кмета на общината и съответно решение на Общински съвет за изготвяне на допълнителна част конструктивна, конструктивно становище за ул. „Крайречна“ и тъй като ни беше посочен източника на финансиране, затова в тази докладна сме включили също с приходи от продажби стойността която е в решението на предходното заседание 2700 за сметка на обект 38 – изграждане на тоалетна с обществен достъп в с. Кушла.
Комисиите гласуваха с 12 гласа „за“, 0 „против“ и  0 „въздържал се“.  – прие се.

********************
По т.6.  Докладна записка от Марияна Керменова – кметски наместник на с. Цацаровци, по вх. № ОС – 778/05.08.2024г., относно: Спешна нужда от ремонт на водоем за питейна вода на с. Цацаромци.
Становище на Постоянните комисии – Госпожа Керменова каза че от три месеца хората са го разкопали и чакат материали да се оправи и от два месеца са на режим, от общината им са били изпратени пет водоноски.
Госпожа Хаджийска информира че са  необходими 1712 лв., за осигуряване на питейна вода за с. Цацаровци.
Господин Иванов предложи да се отпуснат 2000 лв. 

Госпожа Хаджийска обобщи че сумата ще се уточни на редовното заседание и помоли госпожа Мангарудова да оформи проекта за решение. 

Комисиите гласуваха с 11 гласа „за“, 0 „против“ и  0 „въздържал се“.  – прие се.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                
********************
По т.7.  Докладна записка от Мирослав Митков Янчев – Кмет на Община Златоград с изх. № 61-00-469/22.08.2024г., по вх. № ОС-865/23.08.2024г., относно: Пропаднал тротоар на ул. „Иван Вазов“ с. Ерма река.
Становище на Постоянните комисии –
Госпожа Хаджийска: отлагаме за заседанието на Общински съвет тази точка, да се уточни точния размер и източник на финансиране. Да бъде изготвен проект на решение.
Комисиите гласуваха с   11 гласа „за“, 0 „против“ и 0 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             

******************
По т.8.  Докладна записка от Мирослав Митков Янчев – Кмет на Община Златоград с изх. № 61-00-450/16.08.2024г., по вх. № ОС-833/16.08.2024г., относно: Осигуряване на средства за изготвяне на инвестиционен проект във фаза „Технически проект“ за обект: „Изграждане на ул. „Юбилейна“ в гр. Златоград“.
Становище на Постоянните комисии -  Господин Гюнелиев предложи да се проведат разговори със собствениците за отчуждаване на имота, през който може да се мине и да се направи достъп до домовете на хората с по- малко средства и по- бързо. 
Госпожа Хаджийска направи предложение точката да се отложи за редовно заседание, за да се проведат разговори със собственицете на имота и да се предложи вариант, който изисква по- малко финансов ресурс и е по- лесно реализуем.
Комисиите гласуваха с 12 гласа  „за“ , 0 „против“ ,  0 „въздържал се“
Господин Илийков поиска справка на улиците, които ги има, а не са реализирани за следващо заседание. 

******************

По т.9.  Молба от Е. Кильов – Управител на „******“ ******, по вх. № ОС – 737/24.07.2024 г., относно: Предприемане на законова процедура по продажба на терена върху който е разположена сградата за тапицерски услуги, общински недвижим имот, представляващ терен с площ от 86 кв. м., представляващ ПИ с идентификатор 31111.35.376 по КК на гр. Златоград.

Становище на Постоянните комисии – беше поискано до заседанието да бъде предложен проект на решение за предприемане на действие за законова процедура – търг или конкурс за продажба на имота.
Комисиите гласуваха с 10 гласа  „за“ , 0 „против“ ,  1 „въздържал се“
Господин Хумчев предложи да се намери алтернативен вариант за готово помещение, което да му бъде предоставено, за да се премести.

Комисиите гласуваха с 10 гласа  „за“ , 0 „против“ ,  1 „въздържал се“
******************

По т.10. Искане от Л. Гюнелиева по вх. № ОС – 808/13.08.2024г., относно: Искане за допускане изработването на проект за изменение на Подробен устройствен план – План регулация за застрояване. Докладна записка от Мирослав Митков Янчев – Кмет на Община Златоград с изх. № 61-00-19/15.01.2024г., по вх. № ОС – 857/15.01.2024г., относно: Заявление с вх.№ 94-00-4562/15.11.2023 г. от А. А. Гюнелиев и А. А. Гюнелиев, чрез пълномощника им В. Кушлева - Балушева с искане за издаване на разрешение за изработване на Подробен устройствен план – План регулация и застрояване (ПУП-ПРЗ) и одобряване на Задание за допускане за изготвяне  на ПУП–ПРЗ
Становище на Постоянните комисии  – Госпожа Кръстева уточни, че докладната е била отложена и повече не е предлагана от общинска администрация да бъде разглеждана.
  Комисията гласува предложеният проект на решение

 с  9 „за“  0 „против“ 0 „въздържал се“                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                
******************

По т.11. Докладна записка от Мирослав Митков Янчев – Кмет на Община Златоград с изх. № 61-00-440/16.08.2024г., по вх. № ОС-821/16.08.2024г., относно: Именуване на улица в гр. Златоград с името на златоградския писател „Станислав Сивриев“.

Становище на Постоянните комисии -  Комисиите гласуваха проекта на решение с 10 гласа  „за“ , 0 „против“ ,  1 „въздържал се“
******************
По т. 12. Докладна записка от Мирослав Митков Янчев – Кмет на Община Златоград с изх. № 61-00-439/16.08.2024г., по вх. № ОС-820/16.08.2024г., относно: Предложение за присъждане на национална литературна награда „Станислав Сивриев”.
Уточнено беше, че има само един участник.

Становище на Постоянните комисии –  

Комисията гласува  с  9 „за“  0 „против“  0 „въздържал се“
******************
По т. 13. Докладна записка от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев с вх. № ОС – 870/23.08.2024 г., относно: Преобразуване на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 кв. м. в местност „Липово“ в „Център за резидентна грижа за възрастни хора в надтрудоспособна възраст без увреждания“.
Становище на Постоянните комисии – Госпожа Крстева докладва по докладната записка
Госпожа Хаджийска зачете проекта на решение и подложи на гласуване с вдигане на ръка
На основание чл. 21, ал. 1, т. 6 от ЗМСМА  и чл. 124, ал.2 от Закона за публичните финанси, постъпила докладна записка от общински съветници с вх. № ОС – ...../ 23.08.2024г. и изложени мотиви за възникнала необходимост в община Златоград за реализиране на “Център за резидентна грижа за възрастни хора в надтрудоспособна възраст без увреждания“, в Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността “Липово“, Общински съвет Златоград 
РЕШИ

1.Одобрява разходи в размер до 20 000 лв. за  „Изготвяне на проект “Център за резидентна грижа за възрастни хора в надтрудоспособна възраст без увреждания”  

2. Средствата по т.1 да бъдат осигурени от параграф 0098 „Резерв“, дейност Резерв, функция 9.

3. Възлага на кмета на Община Златоград да отрази промените по бюджета на Община Златоград за 2024г., като докладва на Общински съвет Златоград за предприетите действия в срок до три месеца от влизане в сила на настоящото решение.

4. Възлага на кмета на Община Златоград да изготви и представи доклад, относно възможностите за финансиране по национални и европейски програми с конкретни етапи и срокове на предвижданото преустройство на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността “Липово“. Докладът да се представи в 4-месечен срок пред Общински съвет - Златоград  за одобрение.

Комисията гласува  с  8 „за“  0 „против“  1 „въздържал се“
******************
По т. 15.  Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода от  01.05 – 31.07.2024 г.
Становище на Постоянните комисии –
Комисията гласува с 9 гласа „за“, 0 „против“ и 3 „въздържал се“.

******************
По т.16.  Доклад от Мирослав Митков Янчев – кмет на Община Златоград с изх. № 61-00-438/16.08.2024г., по вх. № ОС-819/16.08.2024г., относно: Информация за отчета за касовото изпълнение на бюджета и сметките за средства от Европейския съюз на Община Златоград към 30.06.2024 г.
Становище на Постоянните комисии – Госпожа Мангарудова докладва по точката.
Г- жа Кръстева уточни, че Кметът на община Златоград , не е представил отчет, съгласно чл. 44 ал. 1 т. 7 от ЗМСМА и по този начин, ОбС не може да упражни контролните си функции.
Комисията гласува предложеният проект на решение с  5 „за“  2 „против“ 6 „въздържал се“  - не се прие
******************
По т.17. 
Докладна записка от Емилия Младенова Кръстева – Председател на Общински съвет Златоград с изх. № ОС – 871/23.08.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно правилника за реда и условията за отпускане на еднократна финансова помощ за новородено или осиновено дете на територията на община Златоград. 

Становище на Постоянните комисии – Нямаше въпроси и коментари по точката.

  Комисията подкрепи предложенията с  9 „за“  0 „против“ 0 „въздържал се“                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                
******************
По т.18. Молби за еднократна финансова помощ.

 Становище на Постоянните комисии  – Нямаше въпроси и коментари по точката.

  Комисията подкрепи предложенията с  9 „за“  0 „против“ 0 „въздържал се“                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                

******************
Председателстващ комисиите:
ЖЕЧКА ХАДЖИЙСКА

